|  |  |
| --- | --- |
| PATVIRTINTALietuvos Respublikos švietimo ir mokslo ministro 2015 m. d. įsakymu Nr. V- |  |

|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.4.1-ESFA-V-713 PRIEMONĖS „PROFESINIO MOKYMO IR MOKYMOSI VISĄ GYVENIMĄ VALDYMO, KOKYBĖS IR PATRAUKLUMO UŽTIKRINIMO SISTEMŲ IR PROCESŲ STIPRINIMAS“ PROJEKTŲ FINANSAVIMO SĄLYGŲ APRAŠAS** |

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.1-ESFA-V-713 priemonės „Profesinio mokymo ir mokymosi visą gyvenimą valdymo, kokybės ir patrauklumo užtikrinimo sistemų ir procesų stiprinimas“ projektų finansavimo sąlygų aprašas (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 9 prioriteto „Visuomenės švietimas ir žmogiškųjų išteklių potencialo didinimas“ 09.4.1-ESFA-V-713 priemonės „Profesinio mokymo ir mokymosi visą gyvenimą valdymo, kokybės ir patrauklumo užtikrinimo sistemų ir procesų stiprinimas“ (toliau – Priemonė) finansuojamas veiklas, taip pat institucijos, atliekančios paraiškų vertinimą, atranką ir iš Europos Sąjungos struktūrinių fondų lėšų bendrai finansuojamų projektų (toliau – projektas) įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos struktūrinių fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos švietimo ir mokslo ministro 2015 m. balandžio 23 d. įsakymo Nr. V-380 „Dėl 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinio stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. Lietuvos Respublikos švietimo įstatymą;

2.4. Lietuvos Respublikos profesinio mokymo įstatymą;

2.5. Neformaliojo suaugusiųjų švietimo ir tęstinio mokymosi įstatymą;

2.6. Profesinio mokymo plėtros 2014–2016 metų veiksmų planą, patvirtintą Lietuvos Respublikos švietimo ir mokslo ministro 2014 m. rugsėjo 29 d. įsakymu Nr. V-851 „Dėl Profesinio mokymo plėtros 2014–2016 metų veiksmų plano patvirtinimo“ (toliau – Profesinio mokymo plėtros planas);

2.7. Neformaliojo suaugusiųjų švietimo plėtros 2014–2016 metų veiksmų planą, patvirtintą Lietuvos Respublikos švietimo ir mokslo ministro 2014 m. spalio 9 d. įsakymu Nr. V-893 „Dėl Neformaliojo suaugusiųjų švietimo plėtros 2014–2016 metų veiksmų plano patvirtinimo“ (toliau – Neformaliojo suaugusiųjų švietimo plėtros planas);

2.8. Informacinių ir komunikacinių technologijų diegimo į bendrąjį ugdymą ir profesinį mokymą 2014–2016 metų veiksmų planą, patvirtintą Lietuvos Respublikos švietimo ir mokslo ministro 2014 m. gegužės 15 d. įsakymu Nr. V-436 „Dėl Informacinių ir komunikacinių technologijų diegimo į bendrąjį ugdymą ir profesinį mokymą 2014–2016 metų veiksmų plano patvirtinimo“ (toliau – Informacinių ir komunikacinių technologijų diegimo planas);

2.9. Lietuvos Respublikos švietimo ir mokslo ministro 2014 m. gruodžio 16 d. įsakymą Nr. V-1219 „Dėl valstybės projektų atrankos tvarkos aprašo patvirtinimo“ (toliau – Valstybės projektų atrankos tvarkos aprašas).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Priemonės įgyvendinimą administruoja Lietuvos Respublikos švietimo ir mokslo ministerija (toliau – Ministerija) ir viešoji įstaiga Europos socialinio fondo agentūra (toliau – Įgyvendinančioji institucija).

5. Pagal Priemonę teikiamo finansavimo forma – negrąžinamoji subsidija.

6. Projektų atranka pagal Priemonę bus atliekama valstybės projektų planavimo būdu.

7. Pagal Aprašą projektams įgyvendinti numatoma skirti iki 12 387 465,00 Eur (dvylikos milijonų trijų šimtų aštuoniasdešimt septynių tūkstančių keturių šimtų šešiasdešimt penkių eurų 00 ct) Europos Sąjungos (toliau – ES) struktūrinių fondų (Europos socialinio fondo)lėšų. Priimdama sprendimą dėl projektų finansavimo Ministerija turi teisę šiame punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

8. Priemonės tikslas – padidinti profesinio ir suaugusiųjų mokymo atitiktį darbo rinkos poreikiams ir patrauklumą, stiprinant mokymo(-si) valdymo, kokybės ir patrauklumo užtikrinimo sistemas ir procesus.

9. Pagal Aprašą remiamos šios veiklos:

9.1. Profesinio mokymo ir mokymosi visą gyvenimą informacinių sistemų ir registrų plėtra, sąsajų tarpusavyje ir su kitomis valstybės informacinėmis sistemomis ir registrais gerinimas, švietimo politikos stebėsenos ir vertinimo stiprinimas, švietimo procesų valdymo priemonių diegimas profesiniame mokyme ir mokymesi visą gyvenimą ir suaugusiųjų mokymosi poreikių, mokymų efektyvumo, pritaikomumo tyrimai;

9.2. Išorinis ir vidinis profesinio mokymo įstaigų ir programų vertinimas ir vertinimo rezultatų sklaida;

9.3. Mokymosi visą gyvenimą sampratos populiarinimas ir profesinio mokymo patrauklumo didinimas.

10. Aprašo 9 punkte nurodytų veiklų tikslai:

10.1. pagal aprašo 9.1 papunktį remiamos veiklos tikslas – profesinio mokymo ir mokymosi visą gyvenimą informacinių sistemų ir registrų plėtra;

10.2. pagal Aprašo 9.2. papunktį remiamos veiklos tikslas – gerinti profesinio mokymo įstaigų valdymą ir mokymo kokybę;

10.3. pagal Aprašo 9.3. papunktį remiamos veiklos tikslas – populiarinti mokymosi visą gyvenimą sampratą ir didinti profesinio mokymo patrauklumą.

11. Valstybės projektų sąrašus numatoma sudaryti:

11.1. pagal Aprašo 9.1 ir 9.3 papunkčiuose nurodytas veiklas 2016 m. I ketvirtį;

11.2. pagal Aprašo 9.2 papunktyje nurodytą veiklą 2016 m. IV ketvirtį.

**II SKYRIUS**

**REIKALAVIMAI PAREIŠKĖJAMS IR PARTNERIAMS**

12. Pagal Aprašą galimi pareiškėjai ir partneriai yra:

12.1. pagal Aprašo 9.1. papunktyje nurodytą remiamą veiklą galimas pareiškėjas yra Švietimo informacinių technologijų centras, galimi partneriai yra viešieji juridiniai asmenys, veikiantys švietimo srityje;

12.2. pagal Aprašo 9.2. papunktyje nurodytą remiamą veiklą galimas pareiškėjas yra Kvalifikacijų ir profesinio mokymo plėtros centras, galimi partneriai yra viešieji juridiniai asmenys, veikiantys švietimo srityje;

12.3. pagal Aprašo 9.3. papunktyje nurodytą remiamą veiklą galimas pareiškėjas yra Kvalifikacijų ir profesinio mokymo plėtros centras, galimi partneriai yra viešieji juridiniai asmenys, veikiantys švietimo srityje.

13. Pareiškėju (projekto vykdytoju) ir partneriu gali būti tik juridiniai asmenys. Pareiškėju (projekto vykdytoju) ir partneriu negali būti juridinių asmenų filialai arba atstovybės*.*

**III SKYRIUS**

 **PROJEKTAMS TAIKOMI REIKALAVIMAI**

14. Projektas turi atitikti Projektų taisyklių 10 skirsnyje nustatytus bendruosius reikalavimus.

15. Projektai turi atitikti šiuos specialiuosius projektų atrankos kriterijus, t. y., projektas turi atitikti bent vieno iš šių dokumentų bent vieną nuostatą:

15.1. Projektai turi atitikti Profesinio mokymo plėtros 2014–2016 metų veiksmų plano, patvirtinto Lietuvos Respublikos švietimo ir mokslo ministro 2014 m. rugsėjo 29 d. įsakymu Nr. V-851 „Dėl profesinio mokymo plėtros 2014–2016 metų veiksmų plano patvirtinimo”, nuostatas;

15.2. Projektai turi atitikti Neformaliojo suaugusiųjų švietimo plėtros 2014–2016 metų veiksmų plano, patvirtinto LR švietimo ir mokslo ministro 2014 m. spalio 19 d. įsakymu Nr. V-893 „Dėl Neformaliojo suaugusiųjų švietimo plėtros 2014–2016 metų veiksmų plano patvirtinimo“, nuostatas;

15.3. Projektas turi atitikti Informacinių ir komunikacinių technologijų diegimo į bendrąjį ugdymą ir profesinį mokymą 2014–2016 metų veiksmų plano, patvirtinto Lietuvos Respublikos švietimo ir mokslo ministro 2014 m. gegužės 15 d. įsakymu Nr. V-436 „Dėl Informacinių ir komunikacinių technologijų diegimo į bendrąjį ugdymą ir profesinį mokymą 2014–2016 metų veiksmų plano patvirtinimo“, nuostatas.

16. Pagal šį Aprašą nefinansuojami didelės apimties projektai.

17. Teikiamų pagal Aprašą projektų įgyvendinimo trukmė:

17.1. pagal Aprašo 9.1. papunktyje nurodytą veiklą turi būti ne ilgesnė kaip 48 mėnesiai nuo projekto sutarties pasirašymo dienos;

17.2. pagal Aprašo 9.2. papunktyje nurodytą veiklą turi būti ne ilgesnė kaip 36 mėnesiai nuo projekto sutarties pasirašymo dienos;

17.3. pagal Aprašo 9.3. papunktyje nurodytą veiklą turi būti ne ilgesnė kaip 48 mėnesiai nuo projekto sutarties pasirašymo dienos.

18. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto vykdymo laikotarpis gali būti pratęstas Projektų taisyklių nustatyta tvarka.

19*.* Projekto veiklos turi būti vykdomos Lietuvos Respublikoje arba ne Lietuvos Respublikoje (tik ES valstybėse narėse), jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jei projekto veiklos vykdomos ne ES valstybės narėse, tokių veiklų išlaidos neturi viršyti 3 procentų projekto tinkamų finansuoti išlaidų sumos.

20. Tinkama (-os) projekto tikslinė (-ės) grupė (-ės) yra:

20.1. pagal Aprašo 9.1 papunktyje nurodytą remiamą veiklą – profesinio mokymo įstaigų ir suaugusiųjų mokymo įstaigų mokiniai ir mokytojai;

20.2. pagal Aprašo 9.2 papunktyje nurodytą remiamą veiklą – profesinio mokymo įstaigų mokiniai ir mokytojai;

20.3. pagal Aprašo 9.3 papunktyje nurodytą remiamą veiklą – mokiniai, mokytojai, suaugusieji.

21. Projektais, planuojamais pagal šio Aprašo numatomas finansuoti veiklas, turi būti siekiama visų išvardintų stebėsenos rodiklių, kurių skaičiavimo aprašai patvirtinti Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (stebėsenos rodikliai R.S.391, P.S.401), paskelbtas <http://www.esinvesticijos.lt/lt/dokumentai/2014-2020-metu-europos-sajungos-fondu-investiciju-veiksmu-programos-stebesenos-rodikliu-skaiciavimo-aprasas>, ir 2015 m. balandžio 23 d. Lietuvos Respublikos švietimo ir mokslo ministro įsakymu Nr. V-380 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinio stebėsenos rodiklių skaičiavimo aprašo patvirtinimo“ (stebėsenos rodikliai P.N.715, P.N.716), paskelbtas <http://www.esinvesticijos.lt/lt/dokumentai/lietuvos-respublikos-svietimo-ir-mokslo-ministro-isakymas-del-lietuvos-respublikos-svietimo-ir-mokslo-ministro-2015-m-balandzio-23-d-isakymo-nr-v-380-del-2014-2020-metu-europos-sajungos-fondu-investiciju-veiksmu-programos-prioriteto-igyvendinimo-priemon>, bei pasiekiama toliau nurodytų jų minimalių siektinų reikšmių:

21.1. projektui, planuojamam pagal šio Aprašo 9.1. papunktyje numatomą finansuoti veiklą:

21.1.1. produkto rodiklis „Sukurtos ir (arba) atnaujintos informacinės sistemos ir (arba) registrai“(rodiklio kodas P.N.716). Minimali siektina reikšmė – 3 sistemos ir (arba) registrai.

21.2. Projektui, planuojamam pagal Aprašo 9.2 papunktyje numatomą finansuoti veiklą:

21.2.1. produkto rodiklis „Profesinio mokymo programos, kurios pagal veiksmų programą ESF lėšomis buvo įvertintos išoriniu vertinimu“ (rodiklio kodas P.S.401). Minimali siektina reikšmė – 50 programos; tarpinė siektina reikšmė iki 2018 m. birželio 1 d. – 10 programų;

21.2.2. rezultato rodiklis „Mokinių, kurie mokosi pagal profesinio mokymo programas, kurios pagal veiksmų programą ESF lėšomis buvo įvertintos išoriniu vertinimu, dalis“ (rodiklio kodas R.S.391). Minimali siektina reikšmė – 55 procentai; tarpinė siektina reikšmė iki 2018 m. birželio 1 d. – 35 procentai.

21.3. Projektui, planuojamam pagal Aprašo 9.3 papunktyje numatomą finansuoti veiklą:

21.3.1. produkto rodiklis „Surengti mokymosi visą gyvenimą sampratos ir profesinio mokymo populiarinimo renginiai“ (rodiklio kodas P.S.715). Minimali siektina reikšmė – 20 renginių; tarpinė siektina reikšmė iki 2018 m. birželio 1 d. – 4 renginiai.

22. Projekto parengtumo reikalavimai nėra taikomi.

23. Negali būti numatyti projekto apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

24. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui. Projektu, planuojamu pagal šio Aprašo 9.1 papunktyje numatomą finansuoti veiklą, turi būti prisidedama prie darnaus vystymosi principo įgyvendinimo plečiant ir ugdant informacinę ir žinių visuomenę.

25. Pagal šį Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, neteikiama.

26. Pagal Aprašo 9.2 papunktyje nurodytą veiklą nefinansuojamas profesinio mokymo programų išorinis vertinimas ir vidinių profesinio mokymo kokybės užtikrinimo mechanizmų įdiegimas profesinio mokymo įstaigose, kurie buvo finansuoti 2007–2013 m. Žmogiškųjų išteklių plėtros veiksmų programos 2 prioriteto „Mokymasis visą gyvenimą“ VP1-2.2-ŠMM-04-V priemonės „Aukščiausios kokybės formaliojo ir neformaliojo mokymo paslaugų teikimas“ lėšomis.

**IV SKYRIUS**

 **TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI**

27. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams, kurios paskelbtos svetainėje [www.esinvesticijos.lt](http://www.esinvesticijos.lt)., išdėstytus projekto išlaidoms taikomus reikalavimus.

28. Didžiausia projektui galima skirti finansavimo lėšų suma yra:

28.1. pagal Aprašo 9.1 papunktyje nurodytą remiamą veiklą 5 213 160,00 Eur (penki milijonai du šimtai trylika tūkstančių vienas šimtas šešiasdešimt eurų 00 ct);

28.2. pagal Aprašo 9.2 papunktyje nurodytą remiamą veiklą 3 185 820,00 Eur (trys milijonai vienas šimtas aštuoniasdešimt penki tūkstančiai aštuoni šimtai dvidešimt eurų 00 ct);

28.3. pagal Aprašo 9.3 papunktyje nurodytą remiamą veiklą 3 988 485,00 Eur (trys milijonai devyni šimtai aštuoniasdešimt aštuoni tūkstančiai keturi šimtai aštuoniasdešimt penki eurai 00 ct).

29. Didžiausia galima projekto finansuojamoji dalis sudaro 100 proc. visų tinkamų finansuoti projekto išlaidų.

30. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo.

31. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.

32. Pagal šį Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų katego-rijos Nr.** | **Išlaidų kategorijos pavadinimas** | **Reikalavimai ir paaiškinimai** |
|  |  |  |
| **1.** | **Žemė** | Netinkama finansuoti. |
| **2.** | **Nekilnojamasis turtas** | Netinkama finansuoti. |
| **3.** | **Statyba, rekonstravimas, remontas ir kiti darbai** | Kryžminis finansavimas galimas (einamajam remontui) ne daugiau kaip 10 proc. nuo visų tinkamų finansuoti projekto išlaidų. |
| **4.** | **Įranga, įrenginiai ir kitas turtas** | Tinkama finansuoti. |
| **5.** | **Projekto vykdymas** | Projekto veikloms vykdyti (vykdančiojo personalo komandiruotės, dalyvių kelionės ir komandiruotės) reikalingos transporto (toliau – transporto) išlaidos apmokamos taikant fiksuotuosius įkainius. Įkainiai nustatomi vadovaujantis 2015 m. balandžio 24 d. atliktu tyrimu „Kuro ir viešojo transporto išlaidų fiksuotųjų įkainių nustatymo tyrimo ataskaita“. Ši ataskaita skelbiama http://www.esinvesticijos.lt/lt/dokumentai/supaprastinto-islaidu-apmokejimo-tyrimai. |
| **6.** | **Informavimas apie projektą**  | Tinkamos finansuoti tik privalomos informavimo apie projektą priemonės pagal Projektų taisykles. |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | Tinkama finansuoti. Netiesioginėms projekto išlaidoms apmokėti taikoma fiksuotoji projekto išlaidų norma apskaičiuojama pagal Projektų taisyklių 10 priedą. |

33. Pajamoms iš projekto veiklų, gautoms projekto įgyvendinimo metu, taikomi reikalavimai nustatyti Projektų taisyklių 36 skirsnyje.

**V SKYRIUS**

 **PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

34.Galimi pareiškėjai turi pateikti Ministerijai:

34.1. projektinį pasiūlymą pagal formą, nustatytą Valstybės projektų atrankos tvarkos apraše, patvirtintame Lietuvos Respublikos švietimo ir mokslo ministro 2014 m. gruodžio 16 d. Nr. V-1219 „Dėl valstybės projektų atrankos tvarkos aprašo patvirtinimo“. Projektinis pasiūlymas turi būti pateiktas iki Ministerijos kvietime teikti projektinį pasiūlymą nustatytos datos;

34.2. kartu su projektiniu pasiūlymu projekto įgyvendinimo alternatyvų analizę, jeigu suplanuotų investicijų į investavimo objektus (projekto įgyvendinimo metu numatytas sukurti (pagerinti, atnaujinti, kt.) ilgalaikis materialusis ir nematerialusis turtas) išlaidų suma, išskyrus (atėmus) joms tenkantį pridėtinės vertės mokestį ir išlaidas, kurios yra apmokamos supaprastintai pagal iš anksto nustatytus dydžius (fiksuotuosius įkainius, fiksuotąsias sumas arba fiksuotąsias normas) viršija 300 000 eurų, vadovaujantis Optimalios projekto įgyvendinimo alternatyvos pasirinkimo kokybės vertinimo metodika, kuri skelbiama ES struktūrinių fondų svetainėje www.esinvesticijos.lt.

35.Ministerija, įvertinusi projektinius pasiūlymus, priims sprendimą dėl valstybės projektų sąrašo sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjai, kurių projektai įtraukti į valstybės projektų sąrašą, įgis teisę teikti paraišką finansuoti projektą.

36. Siekdamas gauti finansavimą pareiškėjas turi užpildyti paraišką, kurios forma nustatyta Projektų taisyklių 3 priede ir skelbiama ES struktūrinių fondų svetainėje [www.esinvesticijos.lt](http://www.esinvesticijos.lt).

37. Pareiškėjas pildo paraiškos formą ir teikia ją per Iš ES struktūrinių fondų lėšų bendrai finansuojamų projektų duomenų mainų svetainę (toliau – DMS) arba raštu (kartu pateikdamas į elektroninę laikmeną įrašytą paraišką) Įgyvendinančiajai institucijai Projektų taisyklių 12 skirsnyje nustatyta tvarka.

38. Kartu su paraiška pareiškėjas turi pateikti šiuos priedus:

38.1. Partnerio deklaraciją (prie paraiškos turi būti pridedama kiekvieno partnerio pasirašyta deklaracija, kad visi partneriai yra susipažinę su teikiamu projektu, savo teisėmis ir pareigomis įgyvendinant projektą), kurios forma nustatyta Projektų taisyklių 3 priede, jei projektą numatyta įgyvendinti kartu su partneriu (-iais);

38.2. pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis klausimyną, kuris patalpintas ES struktūrinių fondų svetainėje www.esinvesticijos.lt;

38.3. jei projekte numatytos kryžminio finansavimo lėšos einamajam remontui, pareiškėjas turi pateikti šiuos dokumentus:

38.3.1. statinio brėžinių ir (arba) patalpų planų iš inventorinės bylos kopijas;

38.3.2. darbų aiškinamąjį raštą (išvardinti, kuriose patalpose, kokie darbai bus vykdomi, suskirstant į sustambintas veiklas: sienos, lubos, santechnika, elektros instaliacija, stogas ir t. t.);

38.4. informaciją, jei projektas prisideda prie Užimtumo didinimo 2014-2020 m. programos įgyvendinimo tarpinstitucinio veiklos plano, patvirtinto 2014 m. gruodžio 3 d. Lietuvos Respublikos Vyriausybės nutarimu Nr. 1365, 2.2.2. priemonės, už kurią yra atsakinga Ministerija, įgyvendinimo.

39. Paraiškų pateikimo paskutinė diena nustatoma valstybės projektų sąraše.

40. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius Įgyvendinančiosios institucijos konsultuojančius asmenis ir jų kontaktus bus nurodyta Įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą.

41. Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede Tinkamumo finansuoti vertinimo lentelėje nustatytus reikalavimus.

42. Paraiškos vertinimo metu Įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per Įgyvendinančiosios institucijos nustatytą terminą.

43. Paraiškos vertinamos ne ilgiau kaip 60 dienų nuo valstybės projekto paraiškos gavimo dienos.

44. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje), vertinimo terminas gali būti pratęstas Įgyvendinančiosios institucijos sprendimu. Apie naują paraiškų vertinimo terminą Įgyvendinančioji institucija informuoja pareiškėjus raštu*.*

45. Paraiška atmetama dėl priežasčių, nustatytų Apraše ir Projektų taisyklių 14–16 skirsniuose, juose nustatyta tvarka. Apie paraiškos atmetimą pareiškėjas informuojamas raštu per 3 darbo dienas nuo sprendimo dėl paraiškos atmetimo priėmimo dienos.

46. Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus Įgyvendinančiosios institucijos veiksmus ar neveikimą.

47. Sprendimą dėl projekto finansavimo arba nefinansavimo priima Ministerija Projektų taisyklių 17 skirsnyje nustatyta tvarka.

48. Ministerijai priėmus sprendimą finansuoti projektą, Įgyvendinančioji institucija per 3 darbo dienas nuo šio sprendimo gavimo dienos per DMS (arba raštu, jei atitinkamos DMS funkcinės galimybės nėra įdiegtos) pateikia šį sprendimą pareiškėjams.

49. Pagal Aprašą finansuojamiems projektams įgyvendinti bus sudaromos dvišalės projektų sutartys tarp pareiškėjo ir Įgyvendinančiosios institucijos .

50. Ministerijai priėmus sprendimą dėl projekto finansavimo, Įgyvendinančioji institucija Projektų taisyklių 18 skirsnyje nustatyta tvarka parengia ir pateikia pareiškėjui projekto sutarties projektą ir nurodo pasiūlymo pasirašyti sutartį galiojimo terminą. Pareiškėjui per Įgyvendinančiosios institucijos nustatytą pasiūlymo galiojimo terminą nepasirašius sutarties, pasiūlymas pasirašyti sutartį netenka galios. Pareiškėjas turi teisę kreiptis į Įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti sutarties pasirašymo terminą.

51. Projekto sutarties originalas gali būti rengiamas ir teikiamas:

51.1. kaip pasirašytas popierinis dokumentas, arba

51.2. kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka projekto vykdytojas.

**VI SKYRIUS**

**PROJEKTŲ ĮGYVENDINIMO REIKALAVIMAI**

52. Projektas įgyvendinamas pagal projekto sutartyje, kurios forma nustatyta Projektų taisyklių 4 priede, ir Projektų taisyklėse nustatytus reikalavimus. Projektui taip pat taikomi reikalavimai, nustatyti Apraše.

53. Projektui gali būti skiriamas papildomas finansavimas Projektų taisyklių 20 skirsnyje nustatyta tvarka.

**VII SKYRIUS**

**APRAŠO KEITIMO TVARKA**

54. Aprašo keitimo tvarka nustatyta Projektų taisyklių 11 skirsnyje.

55. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_